You are browsing the archive for Nuus.
Baie lekker ANC, gaan so voort!
25/03/2012 in Uncategorized
Tags: ANC, Boerderij, Boere, Moord, Nederland, Nuus, Telegraaf
Die Nederlandse media het jou vandeesweek weer "bejubel", eeuh, ek bedoel … blameer. Die dagblad De Telegraaf blameer jou in haar Saterdagkoerant vir die moord op 'n 66-jarige Nederlandse vrou in KwaZoeloe-Natal, begin maart. Die Nederlandse landbouweekblad Boerderij blameer jou vir die plaasmoorde en sê sy steun toe aan TLU-SA en die NOS blameer jou beleid van landbouhervorming en ook vir die vernedering van twee Nederlandse staatshoofde in Pretoria.
Dit het almal vorige week Vrydag begin. Die landbouweekblad Boerderij, die grootste en mees gesaghebbende in Nederland, blameer die ANC vir sy beleid met betrekking tot plaasbeveiliging.* Die weekblad wyt die gewelddadige oorvalle, verkragtings en moorde op Afrikaner boere aan die afskaffing van die kommandostelsel. Die ANC doen te min, die ANC steun die aanvalle met die liedjie Kill the Boer, en die res, wat u natuurlik almal weet. Op 'n groot foto staan 'n trekker met die Afrikaanse opskrif: "Sonder die boer kan jou ma jou nie voer." Die slagspreuk was baie lekker, omdat Boerderij vier jaar gelede 'n veldtog gehou het met die motto: "Wie een boer laat stikken, heeft straks niks te bikken" (Wie 'n boer laat stik (val), het straks niks te eet nie). Boerderij gee ook sy steun aan TLU-SA. Ek dink dis 'n historiese stap, want dit beteken dat die "spreekbuis" van die Nederlandse landbou (en daarmee miskien selfs die hele Nederlandse landbousektor) die Afrikaner boere steun.
Woensdag kom die NOS op Radio 1 met 'n verslag van die landbouhervormings in Suid-Afrika. Die twee boere wat praat, blameer die ANC vir sy voorgestelde hervormingsbeleid (gedwonge verkoop, soos in Zim gebeur het). "Dit moet anders, op vrywillige basis" sê hulle. En die NOS stem saam met hulle. (Nee, die NOS was in hieride geval nie baie objektief nie). Die verslag kwam van Lindley in die Vrystaat, waar die joernalis met twee boere gepraat. Die eerste, 'n wit boer, het in Engels teen die joernalis gepraat, terwyl die tweede, 'n swart boer, in Afrikaans teen die joernalis gepraat het. (ek het by die eerste gesug, maar hard gelag toe ek die tweede boer in Afrikaans hoor praat) Waar die Engels soos gebruiklik vertaal is op die Radio, is die Afrikaanse tekste nie vertaal nie. Dus, boer Diettrich, as jy dit lees, praat NOOIT Engels teen Nederlandse joernaliste om hul werk te "vermakkelijk" nie. Praat liewer Afrikaans. Maar, liewe ANC, jy tref volgens die NOS die blaam.
Vrydag was daar natuurlik die GROOT Pretoria-nuus. Maar waar Naspers juig, huil die NOS. Die NOS voel hom diep beledig deur die ANC. Die ANC stel die (straat)name van die Nederlandse Koninginne Wilhelmina (1898 – 1948) en Beatrix (1980 – hede) gelyk aan die (straat)name van mense soos Verwoerd. In November 2011 het ek al 'n blog geskryf waarin ek baie boos was oor die beslissing. Hoekom staan die naam van Beatrix gelyk aan die Pretoriase apartheidsverlede? Die Nederlandse Koninklijke Familie is selfs baie goeie vriende met Tutu en Mandela. En die Nederlandse prinses Mabel is selfs die leier van die The Elders-stigting, wat in 2007 opgerig is deur Mandela. Liewe ANC, met hierdie beslissing tref jy juis die aanhangers van die Nederlandse monargie. En dis nou juis die groep wat deur hul (soms konserwatiewe) opstelling baie pro-Afrikaans kan word.
Die hardste klap kom van die Saterdagbylae van die Nederlandse dagblad De Telegraaf. Begin maart is die Nederlandse vrou Riet Vuyk in KwaZoeloe-Natal vermoor (Nuus24). Ook die Nederlandse media, soos die NOS en De Telegraaf, het aandag gegee aan die moord. Maar De Telegraaf het dus meer aandag gegee. De Telegraaf speur na die oorsaak van die moord:** Me. Vuyk het 'n weeshuis in uBombo (Zoeloeland) gehad, maar toe sy eind 2011 kort na Nederland moes, het die ministerie die steun vir die huis gestop. Toe Vuyk terug gekom het, blyk die opsigter (mr. Gina) 'n opligter, wat die kinders uit die huis verdeel het en die staatstoelae vir homself gebruik. Me. Vuyk is na die polisie gestap weens 'n aanval van mr. Gina, maar mr. Gina het ook na die polisie gestap met die berig dat me. Vuyk hom aangeval het. Die openbare aanklaer het toe beslis hy laat die saak val. Volgens De Telegraaf het die openbare aanklaer dit gedoen omdat me. Vuyk blank is. Later is Vuyk vermoor deur (waarskynlik?) Gina**. Na die moord blameer die KwaZoeloe-Natalse woordvoerder van die ministerie me. Vuyk weens onkunde. Die uitspraak van die ministerie het voor groot ophef gesorg in Zoeloeland en ook in die Nederlandse pers.** Liewe ANC, De Telegraaf noem jou ministerie "corrupt, gek en zelf onkundig".
Hierdie vier sake skets 'n beeld van die Nederlandse media ten opsigte van die huidige ANC. Hierdie berigte was nie van 'n lokaal blaadjie nie. Dit kwam die drie mees toonaangewende Nederlandse media. Die dagblad De Telegraaf het meer as 2 miljoen lesers per dag, die NOS (onafhanklike staatsnuusdiens) het in 2011 'n prys gewen vir die "mees betroubare nuus" en die weekblad Boerderij is die grootste landbouweekblad van Nederland. Hoewel groot ANC-leiers soos Mandela en Tutu onaantasbaar bly, kan Zuma verseker lankal nie meer vertrou op die "Dis apartheid se skuld"-rede nie. Dus liewe ANC, verander Pretoria se naam, vernietig die Krugerstandbeeld, roep op tot genocide met jou gunstelinge liedjie en laat die moordenaars van die boere vry! Liewe ANC, gaan lekker voort met jou huidige beleid. Hoe harder jy voortgaan, hoe groter die internasionale druk sal word en hoe vinniger jy uit die Uniegebou sal vertrek.
Want liewe ANC, solank die 400.000 Nederlandse immigrante*** in Suid-Afrika (van die tydperk 1945- 1954) of hul kinders nog leef, sal die Nederlandse belangstelling vir Suid-Afrika nie verslap nie…
Want liewe ANC, ons van Holland bou rustig voort op die dinge wat ons in 2011 al gedoen het om die bande tussen die Afrikaans- en Nederlandssprekendes te versterk.
*Weekblad Boerderij, Bylae Vandaag, 16 maart, bladsy 16. (Beslaan hele bladsy – A3 formaat)
- Tussen 1945 en 1954 was daar 400.000 Nederlandse immigrante in Suid-Afrika. Die immigrasiegolf het egter tot 1968 geduur…
April 2013 March 2013 August 2012 June 2012 May 2012 April 2012 March 2012 February 2012 January 2012 December 2011 November 2011 October 2011 September 2011 August 2011 July 2011 June 2011 May 2011 April 2011 March 2011 January 2011 December 2010 Die laaste nuus in AfrikaansVrou betaal R1,8 m. per jaar om op passasierskip te woonVrou in hof oor ontsnappingspogingNkandla-argitek se saak uitgestelDiamante by Prieska-myn gesteelEskom begin met fase 2-beurtkrag Die laaste nuus in NederlandsMiljoenen voor dolfijnen in HaringvlietOud-CIA-agent veroordeeld voor lekkenWie schonk Litvinenko's radioactieve thee?Ruzie tussen zorgverzekeraars loopt verder opWeer arrestaties in moordzaak-AkgünWat mense leesAfkoms